สรรพากรปัดตอบรีดภาษีหุ้นทันเวลา
สรรพากรวุ่นเก็บภาษีหุ้นทักษิณ อธิบดีสรรพากรยังไม่ยืนยันดำเนินการทันก่อนหมดอายุความ
24 มี.ค. 2560

สรรพากรวุ่นเก็บภาษีหุ้นทักษิณ อธิบดีสรรพากรยังไม่ยืนยันดำเนินการทันก่อนหมดอายุความนายประสงค์ พูนธเนศ อธิบดีกรมสรรพากร เปิดเผยภายหลังการเข้าพบนายอภิศักดิ์ ตันติวรวงศ์ รมว.คลัง ว่า เป็นการมารายงานความคืบหน้าเกี่ยวกับการปฏิบัติงานของกรมสรรพากรที่ต้องทำทั้งหมด ถือเป็นการรายงานประจำเดือน ไม่ได้มีอะไรพิเศษสำหรับความคืบหน้าเกี่ยวกับการดำเนินการจัดเก็บภาษีจากการขายหุ้นบริษัท ชิน คอร์ปอเรชั่น จากนายทักษิณ ชินวัตร อดีตนายกรัฐมนตรี นั้น นายประสงค์ยืนยัน ว่าเรื่องนี้ยังอยู่ในกระบวนการทำงาน แต่ไม่สามารถตอบรายละเอียดได้"การเก็บภาษีหุ้นชินทุกอย่างยังอยู่ในกระบวนการ คงตอบอะไรมากไม่ได้" นายประสงค์ กล่าวนอกจากนี้ อธิบดีกรมสรรพากรปฏิเสธที่จะตอบคำถามว่า กระบวนการจัดเก็บภาษีหุ้นชินจะดำเนินการได้ทันในวันที่ 31 มี.ค. 2560 ซึ่งเป็นวันหมดอายุความหรือไม่ และจะมีช่องทางของกฎหมายมาตราใดให้สามารถดำเนินการได้ โดยตอบกลับมาเพียงว่า พร้อมจะทำตามหน้าที่เท่าที่จะทำได้ทั้งนี้ ก่อนหน้านี้นายประสงค์เคยระบุว่า อยู่ระหว่างพิจารณากฎหมายเพื่อเก็บภาษีหุ้นชิน ให้ทันเวลาหมดอายุความ วันที่ 31 มี.ค.นี้